
న్యూఢిల్లీ : అన్నా డీఎంకే ఎన్నికల గుర్తు ‘రెండు ఆకులు’ కోసం జరుగుతున్న పోరాటంలో సమైక్య అన్నా డీఎంకే వాదనను శుక్రవారం ఎన్నికల సంఘానికి సమర్పించబోతోంది. పళనిస్వామి, పన్నీర్ సెల్వం వర్గాల ప్రతినిథులు న్యూఢిల్లీలోని ఎన్నికల సంఘం కార్యాలయంలో అఫిడవిట్ను సమర్పిస్తారు. టీటీవీ దినకరన్ తన వాదనను వినిపించేందుకు 15 రోజుల అదనపు గడువును ఇవ్వాలని కోరినప్పటికీ ఎన్నికల సంఘం తిరస్కరించిన సంగతి తెలిసిందే.  ఈసీ వర్గాల కథనం ప్రకారం మద్రాస్ హైకోర్టు మధురై ధర్మాసనం ఆదేశాల మేరకు ఈ నిర్ణయం తీసుకున్నట్లు తెలుస్తోంది. అక్టోబరు 31లోగా ఈ సమస్యను పరిష్కరించాలని ధర్మాసనం ఆదేశించిన సంగతి తెలిసిందే. ముందుగా ప్రకటించినట్లుగానే వచ్చే నెల 6న ఎన్నికల సంఘం ‘రెండు ఆకులు’ గుర్తుపై విచారణ జరుపుతుంది.

newdhilly : anna dmca ennikala gurtu ‘rendu aakulu’ kosam jarugutunna poraatamlo samaikya anna dmca vaadananu sukravaaram ennikala sanghaaniki samarpinchabotondi. palaniswamy, pannir selvam vargala pratinithulu newdhilleeloni ennikala sangham kaaryaalayamlo afidavitnu samarpistaaru. ttv dinakaran tana vaadananu vinipinchenduku 15 rojula adanapu gaduvunu ivvaalani korinappatiki ennikala sangham tiraskarinchina sangati telisinde.  eesee vargala kathanam prakaaram madras hycortu madhurai dharmasana aadesaala meraku ee nirnayam teesukunnatlu telustondi. aktobaru 31loga ee samasyanu parishkarinchaalani dharmasana aadesinchina sangati telisinde. mundugaa prakatinchinatlugaane vache nela 6na ennikala sangham ‘rendu aakulu’ gurthupai vichaarana jaruputundi.